

**VUSIKOVANJE - PROŠTENJE**



Ne čini zlo u Božjim očima.

**Sveti ivane Krstitelju, moli za nas!**

Na današnji dan

**550**

izlazi 550 broj našeg župnog

Pastoralnog listića. Listić nije samo informativno glasilo župe. Iz tjedna u tjedan donosi kratka promišljanja, nadahnuća za naš župni i vjerski život. Kada bismo ga ukoričili bilo bi to 2.200 stranica.

|  |
| --- |
| Slikovni rezultat za mučeništvo sv. ivana krstitelja**Svete mise:*****8, 30 sati – predvodi župnik******11,00 sati – svečana sv. misa predvodi je vlč*** ***Andrija Vrane******18,00 sati – večernja sveta misa*** |
| Slikovni rezultat za mučeništvo sv. ivana krstitelja*Prvo čitanje: Jer 4, 17 - 19**Drugo čitanje: Rim 8, 31 - 39**Evanđelje:     Mk 6, 17 - 29***ZBORNA MOLITVA:**Bože, ti si svetom Ivanu Krstitelju dao da bude preteča tvoga Sina u rođenju i smrti: on je podnio mučeništvo za istinu i pravdu. Daj da se i mi borimo za širenje i priznanje tvoje nauke. Po Gospodinu…**ULAZNA PJESMA:**Pred kraljevima sam za tebe svjedočio i nisam se zbunio…**PRIČESNA PJESMA:**Odgovori Ivan:On treba da raste,A ja da se umanjujem**Tebi se, Gospodine, utječem,ne daj da se ikada postidim!****U pravdi me svojoj spasi i izbavi,prikloni uho k meni i spasi me!****Budi mi hrid utočišta i čvrsta utvrda spasenja.** |  **CRKVA KRISTOVA**Postoje teme o kojima smo „svi stručnjaci“. Recimo nogomet, kako voditi državu…. Ono, stručnjak do stručnjaka. Kada se pak govori o Crkvi tu su svi „stručnjaci nad stručnjacima“, svi sve znaju. Budimo ozbiljni i iskreni najprije sami prema sebi i pitajmo se onako; što ja zapravo znam o Crkvi?Ni o sebi neznam puno makar svaki dan živim svoj život, nosim ga ponekad uspješno, ponekad neuspješno. Nekad ni sebe ne mogu razumjeti ili shvatiti.Crkvu Isus Krist nije ustanovio kao elitni klub dobrih i savršenih ljudi. Zbog takvih nije ni došao. I sam je rekao: …zdravi ne trebaju liječnika! Za apostole nije izabrao najpametnije, ni najsavršenije, ni svete, ni ugledne. Izabrao je one na koje je naišao i to takve kakvi jesu. Sa svim vrlinama i manama.I to je Crkva kroz povijest. Ljudi obični sa svim manama i vrlinama, nesavršeni. Bilo bi pogrešno kada bismo kod čovjeka isticali samo mane ili samo vrline ili kada bismo ga gledali samo kroz jednu dimenziju. Prihvaćam ga u njegovoj cjelosti.Crkva kao zajednica ljudi sa svih strana utjelovljuje u sebi ljudske vrline i ljudske mane, kulture i tradicije naroda sa svih strana. Ona u sebi nosi i one svjetle i tamne strane ljudi. I to je zapravo veličina Crkve, što u središtu nije naša savršenost, dobrota, nego je u središtu Milosrdni Isus Krist koji nas sve sabire. U središtu je njegova milost i njegova ljubav prema čovjeku koja čovjeka mijenja. A preko čovjeka mijenja i lice zemlje i svijeta.  |

*Herod doista bijaše dao uhititi Ivana i svezati ga u tamnici zbog Herodijade, žene brata svoga Filipa, kojom se bio oženio. Budući da je Ivan govorio Herodu: »Ne smiješ imati žene brata svojega!«, Herodijada ga mrzila i htjela ga ubiti, ali nije mogla jer se Herod bojao Ivana; znao je da je on čovjek pravedan i svet pa ga je štitio. I kad god bi ga slušao, uvelike bi se zbunio, a rado ga je slušao.
I dođe zgodan dan kad Herod o svom rođendanu priredi gozbu svojim velikašima, časnicima i prvacima galilejskim. Uđe kći Herodijadina i zaplesa. Svidje se Herodu i sustolnicima. Kralj reče djevojci: »Zaišti od mene što god hoćeš i dat ću ti!« I zakle joj se: »Što god zaišteš od mene, dat ću ti,* pa bilo to i pol mojega kraljevstva.*« Ona iziđe pa će svojoj materi: »Što da zaištem?« A ona će: »Glavu Ivana Krstitelja!« I odmah žurno uđe kralju te zaište: »Hoću da mi odmah dadeš na pladnju glavu Ivana Krstitelja!«
Ožalosti se kralj, ali zbog zakletve i sustolnika na htjede je odbiti. Kralj odmah posla krvnika i naredi da donese glavu Ivanovu. On ode, odrubi mu glavu u tamnici, donese je na pladnju i dade je djevojci, a djevojka materi. Kad za to dočuše Ivanovi učenici, dođu, uzmu njegovo tijelo i polože ga u grob.*

|  |
| --- |
| C:\Users\Korisnik\Pictures\parabla.jpgSveti Marko nam govori o njegovoj dramatičnoj smrti u današnjem Evanđelju. Ivan Krstitelj započinje svoje propovijedanje pod carem Tiberijem, između 27. i 28. godine poslije Krista, i narodu koji je hrlio da ga sluša upućuje jasan poziv da pripravi put za prihvaćanje Gospodina i ispravi krive putove vlastitog života putem jednog obraćenja srca (usp. Lk 3, 4). Međutim, Krstitelj se ne ograničava samo na propovijedanje pokore i obraćenja, već, priznavajući Isusa kao “Jaganjca Božjeg” koji je došao odnijeti grijeh svijeta (Iv 1, 29), ima veliku poniznost da pokaže u Isusu pravog Božjega Mesiju, povlači se u drugi plan da bi Krist mogao rasti, biti slušan i nasljedovan. Kao posljednji čin svoga života, Krstitelj svjedoči krvlju svoju vjernost Božjim zapovijedima, ne povlačeći se i ne uzmičući, izvršivši do kraja svoje poslanje. Sveti Beda, monah iz devetog stoljeća, u svojim homilijama kaže kako je sveti Ivan za [Krista] dao svoj život, iako mu nije naređeno da zaniječe Isusa Krista, bilo mu je zapovjeđeno da ne govori istinu (usp. Om. 23: CCL 122, 354). On nije pristao šutjeti o istini i tako je umro za Krista koji je Istina. Upravo iz ljubavi prema istini nije pristao na kompromise i nije se plašio uputiti snažne riječi onima koji su skrenuli s Božjeg puta. Mučeništvo svetog Ivana Krstitelja podsjeća također nas, kršćane ovog našeg vremena, da se ne smije pristajati na kompromise kada je riječ o ljubavi prema Kristu, njegovoj riječi, istini. Istina je istina i tu nema kompromisa. Kršćanski život zahtijeva, tako reći, “mučeništvo” svakodnevne vjernosti evanđelju, hrabrosti da dopustimo da Krist raste u nama i da Krist usmjerava našu misao i naše djelovanje. Ali to se može dogoditi u našem životu jedino ako postoji čvrsta povezanost s Bogom. Molitva nije izgubljeno vrijeme, nije uskraćivanje vremena djelovanjima, pa bila ona i apostolska, već je upravo suprotno: jedino ako smo kadri imati jedan život vjerne, stalne, pouzdanje, molitve sam će nam Bog dati hrabrost i snagu.  |
| Ponedjeljak**Župne obavijesti**03.rujna | 18,00 | Grgur Veliki+ Josip Grdina (god) |
| Utorak,04.rujna |  | Bonifacije |
| Srijeda,05.rujna | 18,00 | Majka Terezija+ Janko Žunac |
| četvrtak, 06.rujna | 18,00 | Zaharija+ Marica Mikaš |
| Petak,07.rujna | 18,00 | MARKO KRIŽEVČANIN – PRVI PETAK+ Andreas Klug |
| Subota,08.rujna | 18,00 | ROĐENJE BDM – MALA GOSPA+ Josip Haviža; + Franjo, Marija Pavlić, ob. Andrije Pavlića; + Franjo Vidan i obitelj Antuna Vidan |
| Nedjelja,09.rujna | 9,00 | **DVADESET I TREĆA NEDJELJA KROZ GODINU**+Nikola, Mara, Josip Božjak; + Kata, Josip Kušević, obitelj Kušević i Glavinić |

* DAROVI ZA POTREBE ŽUPE: svoje priloge za potrebe župe možete dati u župnom uredu, sakristiji ili u banci na račun. HR8124000081104962168 Župa sv. Ivana Krstitelja Rečica 47. Rečica ( s naznakom: za župu);
* DAROVE ZA OBNOVU UNUTRAŠNJOSTI župne crkve možete uplatiti direktno župniku ili u banci na isti broj i adresu ali s naznakom „za obnovu župne crkve“.
* To je važno da se zna za što je što. Jedno je za potrebe župe, a drugo za obnovu crkve.
* Hvala svima koji svojim darovima pomažu potrebe župe kao i obnovu naše župne crkve.

**Primaju se pretplate za Mali koncil (Mak). Pretplatiti se možete u sakristiji. Učimo djecu od malih nogu pratiti katoličku štampu.**

**ČITAJ KATOLIČKU ŠTAMPU, KATOLIČKE KNJIGE. Upoznaj svoju vjeru, svoju crkvu!**

**Pastoralni listić**: Tjedni prilog Zvona svetog Ivana Krstitelja. Izdaje: Župa svetog Ivana Krstitelja Rečica, Rečica 47. 47203 Rečica. Glavni i odgovorni urednik: Lovro Zaplatić, župnik .Tel 047 713 002 /0992441234 e-mail : zupa.recica@zg-nadbiskupija.hr . Izlazi u 150 primjeraka.

Zahvaljujem svima koji pomažu svojim prilozima obnovu unutrašnjosti naše župne crkve. Potičem i ostale da se pridruže.

**RADNA AKCIJA U ŽUPNOJ CRKVI:**

Radi postavljanja skela na koru i dijelu crkve potrebno je raščistiti kor i dio slika u crkvi.

Molio bih u ponedjeljak oko pola 5 popodne nekoliko muških da se javi.